Σβαρν Λατά

Η Σβαρν Λατά (Ούρντου: سوَرن لتا, Χίντι: स्वर्न लता), (20 Δεκεμβρίου 1924 – 8 Φεβρουαρίου 2008) ήταν Πακιστανή ηθοποιός. Ξεκίνησε την καριέρα της στη βιομηχανία του κινηματογράφου στη Βρετανική Ινδία, ενώ αργότερα μετακόμισε στο Πακιστάν. Αναδείχθηκε κυρίως μέσα από δραματικούς, τραγικούς ρόλους και τη συγκινητική της ερμηνεία. Εργάστηκε στο Μπόλυγουντ και στον Πακιστανικό κινηματογράφο.

 Η Λατά προερχόταν από Σιάλ, Χάτρι Σιχ οικογένεια και γεννήθηκε στην πόλη Ραβαλπίντι στη Βρετανική Ινδία (περιοχή στο σημερινό Πακιστάν) στις 20 Δεκεμβρίου 1924. Αποφοίτησε από το σχολείο παίρνοντας το Senior Cambridge δίπλωμά της στο Δελχί και στη συνέχεια, γράφτηκε στην Ακαδημία Μουσικής και Τεχνών στη Λάκναου. Στις αρχές της δεκαετίας του 1940, η οικογένειά της μετακόμισε στη Μουμπάι. Από το 1942 μέχρι το 1948, συμμετείχε σε συνολικά 22 ταινίες στη Βρετανική Ινδία..Η Λατά ασπάστηκε το Ισλάμ μετά τον γάμο της με τον Ναζίρ Αχμέντ Χαν, έναν διάσημο ηθοποιό, σκηνοθέτη και παραγωγό εκείνη την περίοδο, και άλλαξε το όνομά της σε Σαΐντα Μπάνο (Μουσουλμανικό όνομα). Το ζευγάρι υπήρξε ένα πολύ δημιουργικό δίδυμο, δημιουργώντας πολλές ταινίες μαζί τόσο πριν, όσο και μετά τη διαίρεση της Ινδίας το 1947. Η ιστορία για το πώς η Λατά μπήκε στον χώρο της υποκριτικής είναι καταπληκτική. Οι γονείς της πέθαναν όταν εκείνη ήταν πολύ μικρή και έζησε τα περισσότερα χρόνια της εφηβείας της μαζί με τον μεγαλύτερο αδελφό της, για τον οποίο η ίδια θυμάται ως «πολύ αυστηρό» μαζί της. Ωστόσο, περιγράφει με πάθος την ιστορία του πώς την ανακάλυψαν κι έγινε ηθοποιός: «Ήμουν φοιτήτρια στο Πανεπιστήμιο στην Λάκναου στην Ινδία. Όταν ταξίδευα από το Δελχί στη Λάκναου, κάποιοι σκηνοθέτες ταινιών έτυχε να με δουν. Με προσέγγισαν για να συμμετέχω σε ταινίες αλλά στην αρχή δεν ήταν κάτι που με ενδιέφερε. Τότε, ένας από αυτούς πήγε στον αδελφό μου με μία προσφορά και προς μεγάλη μου έκπληξη, εκείνος συμφώνησε».Η Λατά ξεκίνησε την καριέρα της ως ηθοποιός θεάτρου. Η πρώτη της ταινίας με τίτλο Awaaz κυκλοφόρησε το 1942. Η Λατά και ο Ναζίρ μετανάστευσαν στο Πακιστάν το 1947, την εποχή της διαίρεσης της Ινδίας. Όλα τα υπάρχοντά τους τα άφησαν στη Μουμπάι και μετακόμισαν στη Λαχόρη στο Πακιστάν. Οι δυο τους έπρεπε να ξεκινήσουν από το μηδέν και θεωρούνται από τους πρωτοπόρους της Πακιστανικής κινηματογραφικής βιομηχανίας στα πρώιμα χρόνια της. Η Λατά ήταν η πρωταγωνίστρια της πρώτης Πακιστανικής ταινίας που γιόρτασε την 25η επέτειό της (ασημένια επέτειος). Ο τίτλος της ταινίας είναι Pheray (1949) και η ομιλούμενη γλώσσα της τα Παντζάμπι. Για την ταινία, ο Μπάμπα Αλάμ Σιάχπος, ένας Παντζάμπι ποιητής και στιχουργός των τραγουδιών της ταινίας, την βοήθησε με τη γλώσσα αν και ως ομιλήτρια της γλώσσας Ούρντου και λόγω των σπουδών τους, ένιωθε άνετα να μιλάει και Παντζάμπι. Οι πιο διάσημες ταινίες στις οποίες υπήρξε πρωταγωνίστρια είναι οι Laarey (1950), Naukar (1955) και Heer (1955), ενώ διάσημη ταινία όπου η Λατά είχε β' γυναικείο ρόλο είναι η Sawaal (1966). Από το 1960 και μετά, άρχισε να μειώνει τις κινηματογραφικές της εμφανίσεις και συνήθως έπαιζε υποστηρικτικούς ρόλους, μέχρι που αποσύρθηκε ήρεμα το 1971.Στην καριέρα της συνεργάστηκε με αρκετά μεγάλα ονόματα του χώρου όπως οι Πριτβίρατζ Καπούρ και Μοτιβάλ Ρατζβάνς στην Ινδία και οι Σάντος Κουμάρ, Σιέντ Ισχράτ Αμπάς, Ιναγιάτ Χουσεΐν Μπατί και Χαμπίμπ-ουρ-Ριχμάν στο Πακιστάν. Η Λατά πέθανε στις 8 Φεβρουαρίου 2008 σε ηλικία 83 ετών στη Λαχόρη, Πακιστάν. Είχε αποκτήσει τέσσερα παιδιά (τρεις κόρες κι έναν γιο). Awaaz (1942) Χίντι ταινία Tasveer (1943) Χίντι ταινία Pratigya (1943) Χίντι ταινία Ishara (1943) Χίντι ταινία Us Paar (1944) Χίντι ταινία Raunaq (1944) Χίντι ταινία Rattan (1944) Χίντι ταινία - σημαντική ταινία στην πορεία της ηθοποιού, με την οποία έγινε ευρέως γνωστή Ghar Ki Shobha (1944) Χίντι ταινία Preet (1945) Χίντι ταινία Laila Majnu (1945) Χίντι ταινία Pratima (1945) Χίντι ταινία Chand Tara (1945) Χίντι ταινία Wamaq Azra (1946) Χίντι ταινία Shaam Savera (1946) Χίντι ταινία Abida (1947) Χίντι ταινία Gharbar (1948) Χίντι ταινία Sachai (1949) Ούρντου ταινία Pheray (1949) Παντζάμπι ταινία Anokhi Daastan (1950) Ούρντου ταινία Laaray (1950) Παντζάμπι ταινία Bheegi Palken (1952) Ούρντου ταινία Sheri Babu (1953) Παντζάμπι ταινία Khatoon (1955) Ούρντου ταινία Naukar (1955) Ούρντου ταινία Heer (1955) Παντζάμπι ταινία Sabira (1956) Ούρντου ταινία Soteeli Maa (1956) Ούρντου ταινία Noor-e-Islam (1957) Ούρντου ταινία Shama (1959) Ούρντου ταινία Billo Jee (1962) Παντζάμπι ταινία Azmat-e-Islam (1965) Ούρντου ταινία Sawaal (1966) Ούρντου ταινία - μιούζικαλ με μουσική του Ρασίντ Ατρέ Duniya Na Maney (1971) Ούρντου ταινία Σβαρν Λατά στην IMDb, Swaran Lata filmography on IMDb website